การบำบัดจิตใจเพื่อแก้ไขในระยะยาว การบำบัดร่างกายเพื่อแก้ไขในระยะยาว
การมีสติคือการอยู่กับช่วงขณะปัจจุบัน แทนที่จะปล่อยใจลอยไปหาอนาคตข้างหน้าหรือจมอยู่กับอดีตข้างหลัง เพราะสองสิ่งนี้ทำให้คุณรักชีวิตและใช้ชีวิตอย่างมีความสุขได้ยาก  ทำสิ่งใดสิ่งหนึ่งอย่างใจจดใจจ่อ อาจจะเป็นเรื่องง่ายๆ อย่างการทานมื้อเย็นหรือนั่งทำการบ้าน แล้วลองสังเกตสิ่งต่างๆ เช่น รสชาติของสิ่งที่คุณกำลังทานและเนื้อสัมผัสของสิ่งนั้นๆ ว่ามันกรอบ ร้อน หรือเค็มหรือเปล่า ขอเพียงอย่าไปตัดสินว่ามันดีหรือไม่ดี เช่น มันร้อนเกินไปหรือรสชาติห่วย เพราะมันจะทำให้คุณโฟกัสแต่ข้อเสียแทนที่จะวางความคิดเป็นกลาง ใช้เวลา 20 นาทีในแต่ละวันฝึกการหายใจอย่างมีสติ โดยนับเวลาเมื่อหายใจเข้า (เช่น นับ 1 ถึง 4) แล้วหายใจออกพร้อมนับมากขึ้นอีก 2 (เช่น นับ 1 ถึง 6) และตั้งจิตจดจ่อไปที่การยุบพองของท้องพร้อมกับหายใจเข้าลึกๆ เมื่อไรที่จิตใจเริ่มวอกแวก ให้ดึงสติกลับมาที่การนับอีกครั้ง หาเวลาพักสัก 5 นาที หากคุณพอมีเวลาสั้นๆ ระหว่างคาบเรียนหรือชั่วโมงทำงาน แทนที่จะพุ่งตรงไปเช็คมือถือหรืออีเมล ลองใช้ช่วงเวลานั้นมองออกไปนอกหน้าต่างและสังเกตดูว่าข้างนอกเป็นอย่างไร สภาพอากาศเป็นยังไง ท้องฟ้าวันนี้สีอะไร และเหมือนเช่นเคย พยายามอย่าไปตัดสินสิ่งต่างๆ ที่คุณเห็นว่าดีหรือไม่ดี ความรู้สึกขอบคุณและการฝึกที่จะรู้สึกขอบคุณ คือการที่คุณเห็นคุณค่าของสิ่งต่างๆ ที่เกิดขึ้นในชีวิต ไม่มองข้ามคุณค่าของสิ่งที่ได้รับ และให้คุณค่ากับประสบการณ์ต่างๆ ของคุณ การฝึกที่จะรู้สึกขอบคุณต่อสิ่งต่างๆ จะช่วยให้คุณรู้สึกดีกับชีวิตและตัวคุณเองมากขึ้น และยังทำให้คุณมีความสุขเพิ่มขึ้นอีกด้วย  ทำบันทึกขอบคุณ โดยจดบันทึกสิ่งต่างๆ ที่คุณรู้สึกขอบคุณ (เช่น การมีหลังคาไว้กันแดดกันฝนและการมีข้าวให้กิน หรือการมีสุขภาพดี) จดบันทึกเกี่ยวกับบุคคลที่คุณรู้สึกขอบคุณและความเอื้ออารีที่คุณได้สัมผัส ฝึกสังเกตสิ่งเล็กๆ เพราะความจริงสิ่งเล็กๆ นี่แหละที่เป็นตัวการทำให้ชีวิตของคุณง่ายขึ้นหรือยากขึ้นอีกเป็นกอง เพราะฉะนั้นให้ลองสนใจสิ่งเล็กๆ อย่างเช่นความอุ่นของเสื้อคลุมในวันที่อากาศหนาวเหน็บ หรือการได้ทานคัพเค้กรสอร่อย หรืออาจจะเป็นเรื่องราวดีๆ ที่คนอื่นนำมาบอก แลกเปลี่ยนความคิดเกี่ยวกับสิ่งที่คุณรู้สึกขอบคุณ พูดคุยเกี่ยวกับสิ่งที่คุณรู้สึกขอบคุณกับคนในครอบครัว เพื่อน หรือนักบำบัดที่คุณไว้ใจ ซึ่งจะช่วยให้คุณจดจำเรื่องราวดีๆ ในวันของคุณ และยังทำให้คุณสนใจเรื่องแย่ๆ ในชีวิตน้อยลงอีกด้วย คุณสามารถตั้งเป้าหมายให้ใหญ่และไปให้ถึง อย่างไรก็ตาม อย่าลืมตั้งเป้าหมายเล็กๆ ที่สามารถบรรลุได้เร็วสักหน่อย เพราะมันจะช่วยให้คุณได้สัมผัสกับความรู้สึกของความสำเร็จ ซึ่งช่วยย้ำเตือนให้เห็นว่าคุณสามารถทำสิ่งต่างๆ ให้สำเร็จได้!  ตั้งเป้าหมายว่าจะทำความสะอาดห้องหรือบ้านเดือนละครั้ง คุณอาจจะเปิดเพลงบรรเลงและร้องเพลงไปด้วยในระหว่างทำงานบ้าน เมื่อทำเสร็จ คุณจะรู้สึกได้ถึงความสำเร็จครั้งยิ่งใหญ่และความเป็นระเบียบเรียบร้อย อย่าซ้ำเติมตัวเองถ้าคุณทำไม่สำเร็จ หรือไม่สามารถทำให้สำเร็จภายในช่วงเวลาที่ต้องการ แต่ให้ลองถามตัวเองดูว่าคุณได้เรียนรู้อะไรจากประสบการณ์นี้บ้าง และคุณจะปรับเปลี่ยนอะไรได้บ้างในความพยายามครั้งต่อไป การมองสิ่งนี้เป็นประสบการณ์ให้คุณได้เรียนรู้มากกว่าจะเป็นความล้มเหลวจะช่วยเพิ่มประสิทธิภาพในการทำสิ่งต่างๆ และยังทำให้คุณมีความสุขมากขึ้นอีกด้วย ความคิดเชิงลบนั้นไม่ดีทั้งต่อจิตใจและร่างกายของคุณ อีกทั้งยังส่งผลต่อการมองสิ่งต่างๆ ของคุณ การมีความคิดแง่ลบพลัดหลงมาบ้างเป็นครั้งคราวถือเป็นเรื่องปกติ แต่การจมอยู่กับความคิดนั้นมันไม่ดีต่อสุขภาพอย่างแน่นอน คุณต้องพยายามโฟกัสไปที่ด้านบวกของสิ่งต่างๆ มากกว่าด้านลบหากต้องการรักชีวิตของคุณเอง  อย่าปล่อยให้ความคิดเชิงลบค้างคาอยู่ในใจ เมื่อไรที่มันปรากฏขึ้นมา ให้ยอมรับถึงการมีอยู่ของมันแล้วปล่อยมันไป ตัวอย่างเช่น ถ้าความคิดที่ว่า “ฉันมันน่าเกลียด” โผล่เข้ามาในหัว ให้คุณบอกตัวเองว่า “ฉันคิดว่าตัวเองน่าเกลียด ความคิดนี้มันให้อะไรกับฉันรึเปล่า?” จากนั้นจึงปล่อยความคิดนั้นไป อย่าไปจดจ่อกับอดีตหรืออนาคตมากเกินไป การจมอยู่กับสิ่งผิดพลาดที่เกิดขึ้นเมื่อชั่วขณะก่อนหน้านี้ทำให้คุณไม่สามารถมีความสุขกับวินาทีนี้ได้อย่างเต็มที่ และก็เช่นเดียวกัน การมัวแต่พะวงกับสิ่งที่จะเกิดขึ้นในอนาคตหรือการคิดถึงแต่เรื่องในอนาคตจะทำให้คุณไม่มีชีวิตอยู่กับปัจจุบัน เมื่อไรที่ตระหนักว่าความคิดของคุณโลดแล่นไปในอดีตหรืออนาคต ให้ดึงความสนใจกลับมายังสิ่งต่างๆ ในปัจจุบัน อาจจะเป็นต้นไม้ ลมหายใจของคุณเอง หรือเม็ดฝนที่ตกกระทบหน้าต่าง และจำไว้ว่าไม่ว่าอะไรจะเกิดขึ้น มันจะผ่านไปในที่สุด คุณจะไม่ติดแหง็กที่ไฟแดงไปทั้งชาติ เหมือนที่คุณไม่มีทางโชคดีไปตลอด การเตือนตัวเองว่าสิ่งต่างๆ ที่เกิดขึ้นจะไม่คงอยู่ไปตลอดจะช่วยให้คุณปล่อยวางสิ่งต่างๆ ได้ง่ายขึ้น เรามักพูดเสมอว่าการหัวเราะคือตัวยาที่ดีที่สุด น่าแปลกที่การหัวเราะสามารถปรับสุขภาพและอารมณ์ของคุณให้ดีขึ้นได้อย่างเหลือเชื่อ อีกทั้งยังช่วยกระตุ้นการไหลเวียนของโลหิต เพิ่มการตอบสนองของระบบภูมิคุ้มกัน ช่วยให้คุณรู้สึกผ่อนคลายและหลับสบาย และยังช่วยลดระดับน้ำตาลในเลือดได้อีกด้วย  เมื่อไรที่รู้สึกเครียด ลองเปิดรายการตลกที่คุณชอบหรือพักเล่น Youtube สักพัก เพราะการหัวเราะช่วยลดระดับความเครียดได้ นัดเจอเพื่อนเพื่อพูดคุยถึงถึงช่วงเวลาตลกๆ สุดโปรดในอดีต การได้หัวเราะร่วมกับคนอื่นจะทำให้คุณรู้สึกว่าตัวเองมีคนเคียงข้าง และยังช่วยให้คุณมีทัศนคติเชิงบวกต่อสิ่งต่างๆ มากขึ้น สุขภาพของคุณมีอิทธิพลอย่างมากต่ออารมณ์และทัศนคติที่คุณมีต่อสิ่งต่างๆ การพยายามรักชีวิตในขณะที่คุณเป็นไข้หรือเป็นหวัดคงจะทำได้ยากจริงไหม ดังนั้น การทำทุกวิถีทางเพื่อดูแลสุขภาพให้สมบูรณ์แข็งแรงจึงช่วยปรับทัศนคติที่คุณมีต่อชีวิตได้  การออกกำลังกายทำให้ร่างกายหลั่งสารเคมีที่ทำให้คุณอารมณ์ดี ช่วยต่อสู้กับอาการซึมเศร้า และยังช่วยในเรื่องการนอนหลับอีกด้วย แม้แต่การออกกำลังกายเพียงเล็กๆ น้อยๆ ในทุกๆ วันก็ยังมีประโยชน์ เพราะฉะนั้นอย่าลืมหาเวลาไปเดิน วิ่ง เล่นโยคะ หรือแค่เปิดเพลงเต้นก็ยังได้!   ดื่มน้ำเยอะๆ น้ำถือเป็นสิ่งจำเป็นต่อการมีสุขภาพดี เพราะเมื่อร่างกายขาดน้ำ ประสิทธิภาพการทำงานของมันก็จะลดลงและทำให้คุณรู้สึกย่ำแย่ เพราะฉะนั้นพยายามดื่มน้ำให้ได้วันละ 8 แก้ว (8 ออนซ์/แก้ว) ต่อวัน (พยายามหลีกเลี่ยงเครื่องดื่มที่มีน้ำตาลหรือคาเฟอีนสูง เพราะสารจำพวกนี้จะทำให้ร่างกายสูญเสียน้ำ) ให้ดีที่สุดคือต้องดื่มน้ำให้ได้ปริมาณครึ่งหนึ่งของน้ำหนักตัวในหน่วยเป็นออนซ์ (เช่น หากคุณมีน้ำหนัก 150 ปอนด์ ให้พยายามดื่มน้ำอย่างน้อย 75 ออนซ์) รับประทานอาหารอย่างสมดุล หลีกเลี่ยงน้ำตาลและอาหารแปรรูปให้มากที่สุด (คุณสามารถทานตามใจปากได้บ้างเป็นครั้งคราว!) พยายามรับประทานผักผลไม้ โปรตีน หรือคาร์โบไฮเดรตชนิดดี (เช่น ข้าวกล้อง ควินัว โฮลเกรน ข้าวโอ๊ต) ให้มากๆ นอนหลับพักผ่อนให้เพียงพอ การนอนหลับอย่างเพียงพอจะช่วยเพิ่มประสิทธิภาพการทำงานของระบบภูมิคุ้มกัน และยังช่วยในเรื่องอาการซึมเศร้าและความเจ็บป่วยอีกด้วย การนอนวันละ 8-9 ชั่วโมงถือเป็นจำนวนที่ดีที่สุด แต่ถ้าทำไม่ได้จริงๆ ให้หาเวลางีบระหว่างวันบ้างเป็นครั้งคราว หากต้องการเรียนรู้ที่จะรักชีวิต คุณต้องเต็มใจที่จะลองสิ่งใหม่ๆ และท้าทายตัวเองด้วยการทำในสิ่งที่คุณกลัว เพราะสิ่งหนึ่งที่สำคัญต่อการเรียนรู้ที่จะรักชีวิตและใช้ชีวิตอย่างมีความสุขคือการไม่ปล่อยให้ตัวเองถูกความกลัวครอบงำ เพราะมันจะทำให้คุณทุกข์ทรมานและไร้ซึ่งความสุข  เริ่มต้นจากสิ่งเล็กๆ โดยเฉพาะถ้าคุณเป็นคนกลัวการลองสิ่งใหม่แบบสุดๆ อาจจะลองถักนิตติ้งหรือทำอาหารในมุมส่วนตัวภายในบ้านของคุณเอง คุณสามารถเรียนรู้เรื่องราวมากมายจากวิดีโอสอนเรื่องราวเหล่านี้ใน Youtube ซึ่งจะทำให้คุณได้เรียนรู้ทักษะต่างๆ ที่เป็นประโยชน์ ยิ่งได้ลองทำสิ่งใหม่และผลักตัวเองออกมาจากพื้นที่ปลอดภัยมากเท่าไร คุณก็จะทำสิ่งเหล่านี้ได้ง่ายขึ้นเรื่อยๆ เพราะการจัดการกับความกลัวการลองสิ่งใหม่ต้องอาศัยการฝึกฝน อย่าโทษตัวเองถ้าสุดท้ายแล้วคุณทำมันไม่สำเร็จ (เช่น การกระโดดร่มหรือการเดินทางไปที่ไกลๆ ด้วยตัวเอง) ทุกคนล้วนมีสิ่งที่ทำไม่ได้และไม่มีวันจะทำได้ ซึ่งไม่ใช่เรื่องผิด! แค่หันไปลองทำอย่างอื่นแทน การร้องเพลง โดยเฉพาะถ้าได้ร้องร่วมกับคนอื่นๆ จะทำให้ร่างกายของเราปล่อยสาร (เอ็นโดฟินหรือออกซิโทซิน) ที่ทำให้เรารู้สึกดีและมีความสุขรวมถึงช่วยลดความเครียด การร้องเพลงเป็นกลุ่มจะทำให้คุณรู้สึกถึงสายสัมพันธ์ระหว่างคุณกับคนอื่นๆ และการเป็นส่วนหนึ่งของกลุ่ม ซึ่งเป็นตัวช่วยเสริมที่ช่วยให้คุณรู้สึกปลอดภัย อีกทั้งยังช่วยลดอาการซึมเศร้าและความเหงาได้อีกด้วย  ลองหาดูว่าในเมืองหรือจังหวัดของคุณมีกลุ่มร้องเพลงที่คุณสามารถเข้าร่วมได้บ้างรึเปล่า ถ้าไม่มี ก็ตั้งขึ้นเองซะเลย หรือคุณอาจจะแค่ร้องเพลงเล่นๆ กับเพื่อนๆ โดยสามารถร้องเพลงอะไรก็ได้ที่อยากร้อง! การร้องเพลงคนเดียวก็มีประโยชน์เช่นเดียวกัน เพราะมันช่วยในเรื่องการควบคุมลมหายใจเหมือนตอนคุณเล่นโยคะนั่นแหละ แถมยังเป็นอีกหนึ่งวิธีการผ่อนคลายดีๆ อีกด้วย คุณอาจกำลังคิดว่า “แต่ฉันร้องเพลงไม่เป็น” บอกเลยว่าคุณไม่จำเป็นต้องเสียงดีเหมือนพี่ดา เอ็นโดรฟินก็มีความสุขกับการร้องเพลงได้ ถ้าคุณไม่อยากร้องเพลงต่อหน้าคนอื่นเพราะคิดว่าตัวเองร้องเพลงไม่เพราะ ก็ปิดประตูห้องนอนหลบมุมร้องเพลงคนเดียวไปเลย สิ่งนี้หมายถึงการใช้เวลา พลังงาน และ/หรือเงินของคุณเพื่อช่วยเหลือคนอื่นๆ ขณะที่คุณฝึกที่จะให้เพื่อสังคม คุณจะพบว่าตัวเองสัมผัสได้ถึงมุมมองใหม่ๆ และจุดประสงค์ที่คุณมีชีวิตอยู่ นอกจากนี้ การให้เพื่อสังคมยังช่วยลดความเครียดและความวิตกกังวล อีกทั้งยังเปิดโอกาสให้คุณได้สานสัมพันธ์กับคนอื่นๆ   มองหาโรงครัวแจกอาหารใกล้ๆ บ้าน หรือสถานสงเคราะห์เพื่อทำงานอาสา ตั้งเป้ากับตัวเองว่าจะต้องทำงานอาสาให้ได้อย่างน้อยเดือนละครั้ง (หรือสัปดาห์ละครั้งเลยก็ได้) สถานสงเคราะห์ในปัจจุบันมีหลากหลายรูปแบบ (มูลนิธิเพื่อสตรีที่ถูกทำร้ายร่างกาย สถานสงเคราะห์เพื่อครอบครัว หรือแม้แต่สถานสงเคราะห์สัตว์) การทำเรื่องง่ายๆ อย่างการช่วยสมาชิกในครอบครัวหรือเพื่อนก็ถือเป็นการให้เพื่อสังคมเช่นเดียวกัน คุณอาจช่วยพาใครสักคนไปหาหมอตามนัดหรือช่วยย้ายของเข้าหอพักใหม่ หรือจะทำกับข้าวให้ครอบครัวทาน (ถ้ามันไม่ใช่สิ่งที่คุณทำเป็นประจำอยู่แล้ว) หรือช่วยคุณพ่อคุณแม่ล้างรถก็ยังได้
ฝึกการมีสติ. ฝึกการรู้สึกขอบคุณต่อสิ่งต่างๆ. ตั้งเป้าหมายสำหรับตัวคุณเอง. คิดบวกเข้าไว้. หัวเราะ. ดูแลสุขภาพของคุณเอง. ก้าวออกจากพื้นที่ปลอดภัยของคุณ. ร้องเพลง. ช่วยเหลือคนอื่น.
https://www.wikihow.com/Love-Life https://www.wikihow.com/Love-Life
Using Long-Term Mental Solutions Using Long-Term Physical Solutions